Úradný vestník L 180 , 10/07/2002 S. 0005 - 0008



Nariadenie Komisie (ES) č. 1232/2002 z 9. júla 2002, ktorým sa nahrádza príloha k nariadeniu Rady (EHS) č. 3677/90, ktorým sa ustanovujúce opatrenia, ktoré treba prijať, aby sa zabránilo zneužívaniu určitých látok na nedovolenú výrobu omamných látok a psychotropných látok, a ktorým sa mení a dopĺňa nariadenie (EHS) č. 3769/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3677/90 z 13. decembra 1990, ktorým sa ustanovujúce opatrenia, ktoré je potrebné prijať na zabránenie zneužívania určitých látok na nezákonnú výrobu omamných a psychotropných látok [1], zmenené a doplnené nariadením (ES) č. 988/92 [2], a najmä na jeho článok 9a, so zreteľom na nariadenie Rady (EHS) č. 3769/92 z 21. decembra 1992, ktorým sa vykonáva, mení a dopĺňa nariadenie Rady (EHS) č. 3677/90, ktorým sa ustanovujú opatrenia, ktoré treba prijať, aby sa zabránilo zneužívaniu určitých látok na nedovolenú výrobu omamných látok a psychotropných látok [3], naposledy zmenené a doplnené nariadením (ES) č. 1251/2001 [4], keďže: (1) Je potrebné uviesť do účinnosti rozhodnutie, ktoré bolo prijaté v marci 2001 Komisiou Organizácie Spojených národov pre omamné látky, aby sa do tabuľky I prílohy k dohovoru Organizácie Spojených národov z roku 1998 doplnili acetanhydrid a manganistan draselný. (2) Je potrebné zmeniť a doplniť prílohu k nariadeniu (EHS) č. 3677/90 tak, aby bola v súlade s uvedeným rozhodnutím. Túto zmenu a doplnenie môže vykonať Komisia podľa článku 9a písm. e) uvedeného nariadenia. (3) Nariadenie (EHS) č. 3769/92 sa musí zmeniť a doplniť tak, aby zohľadňovalo zmeny nariadenia (EHS) č. 3677/90 oddelením ustanovení o vývoznom povolení od ustanovení o oznamovaní vývozu vopred pre látky zaradené v zozname kategórie 1, ktorý je uvedený v prílohe. (4) Opatrenia ustanovené v tomto nariadení sú v súlade so stanoviskom výboru zriadeného podľa článku 10 nariadenia (EHS) č. 3677/90, PRIJALA TOTO NARIADENIE: Článok 1 Príloha k nariadeniu (EHS) č. 3677/90 sa nahrádza prílohou 1 k tomuto nariadeniu. Článok 2 Nariadenie (EHS) č. 3769/92 sa mení a dopĺňa takto: 1. Článok 2 sa nahrádza týmto textom: "Článok 2 Osobitné vývozné požiadavky pre látky zaradené do zoznamu kategórie 2 Podľa článku 5 ods. 2 základného nariadenia sa na vývoz látok zaradených v zozname kategórie 2 primerane vzťahujú ustanovenia článku 4 a 4a základného nariadenia vždy, keď sú tieto látky určené pre prevádzkovateľa, ktorý má sídlo v krajine, ktorá je uvedená v zozname uverejnenom v sérii C Úradného vestníka Európskych spoločenstiev. Tieto zoznamy Európska Komisia pravidelne aktualizuje."; 2. Článok 3 sa nahrádza týmto textom: "Článok 3 Osobitné vývozné požiadavky pre látky zaradené do zoznamu kategórie 3 Bez toho, aby boli dotknuté konkrétnejšie požiadavky, ktoré sa určia na základe dohôd s príslušnými krajinami, vývoz látok zaradených do zoznamu kategórie 3 podlieha, podľa článku 5a ods. 2 základného nariadenia, ustanoveniam článku 4 a 4a základného nariadenia vždy, keď sú určené pre prevádzkovateľa, ktorý má sídlo v krajine, ktorá je zaradená v zozname uverejnenom v sérii C Úradného vestníka Európskych spoločenstiev a podľa odseku 3 uvedeného článku nie je možné vydať všeobecné vývozné povolenie. Tieto zoznamy Európska Komisia pravidelne aktualizuje."; 3. Príloha I sa nahrádza prílohou 2 k tomuto nariadeniu. Článok 3 Toto nariadenie nadobúda účinnosť 20. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo vo všetkých členských štátoch. V Bruseli 9. júla 2002 Za Komisiu Frederik Bolkestein člen Komisie [1] Ú. v. ES L 357, 20.12.1990, s. 1. [2] Ú. v. ES L 151, 11.6.2002, s. 1. [3] Ú. v. ES L 383, 29.12.1992, s. 17. [4] Ú. v. ES L 173, 27.6.2001, s. 26. -------------------------------------------------- PRÍLOHA 1 " PRÍLOHA KATEGÓRIA 1 Látka | Označenie podľa KN (ak je iné ako názov) | Kód KN | 1-fenylpropán-2-ón | fenylacetón | 29143100 | kyselina N-acetylantranilová | kyselina 2-acetamidobenzoová | 29242300 | izosafrol (cis + trans) | | 29329100 | 3,4 metyléndioxyfenylpropán-2-ón | 1-(1,3-benzodioxol-5-yl)propán-2-ón | 29329200 | piperonal | | 29329300 | safrol | | 29329400 | efedrín | | 29394100 | pseudoefedrín | | 29394200 | norefedrín | | ex29394900 | ergometrín | | 29396100 | ergotamín | | 29396200 | kyselina lysergová | | 29396300 | Soli látok uvedených v tejto kategórii, ak takéto soli existujú. Látka | Označenie podľa KN (ak je iné ako názov) | Kód KN | manganistan draselný | | 28416100 | acetanhydrid | | 29152400 | kyselina fenyletánová | | 29163400 | kyselina antranilová | | 29224300 | piperidín | | 29333200 | Látka | Označenie podľa KN (ak je iné ako názov) | Kód KN | kyselina chlorovodíková | chlorovodík | 28061000 | kyselina sírová | | 28070010 | toluén | | 29023000 | etyléter | dietyléter | 29091100 | acetón | | 29141100 | metyletylketón (MEK) | butanón | 29141200 | " -------------------------------------------------- PRÍLOHA 2 " PRÍLOHA I Látka | Množstvo | acetón | 50 kg | etyléter | 20 kg | metyletylketón | 50 kg | toluén | 50 kg | kyselina sírová | 100 kg | kyselina chlorovodíková | 100 kg | " --------------------------------------------------